Abbas al-Musawi
**Abbas al-Musawi** (1952 – 16. helmikuuta 1992) oli vaikutusvaltainen libanonilainen šiiajohtaja, yksi Hizbollahin perustajista ja pääsihteeri. Hän kuoli Israelin puolustusvoimien iskussa vuonna 1992.

Varhainen elämä ja koulutus
---------------------------

al-Musawi syntyi Bekaanlaaksossa Libanonissa noin vuonna 1952. Hän opiskeli kahdeksan vuotta uskonnollisessa koulussa Irakin Najafissa, jossa hän sai paljon vaikutteita Iranin Ruhollah Khomeinilta.

Toiminta
--------

al-Musawi palasi Libanoniin vuonna 1978. Yhdessä Subhi al-Tufaylin kanssa hän johti vuonna 1982 Hizbollah-liikkeen muodostumista Bekaanlaaksossa, joka on yksi kolmesta shiiaväestön asuinalueesta Libanonissa. Vuosina 1983–1985 hän toimi Hizbollahin turvallisuuspalvelun johdossa. Vuoden 1985 lopusta vuoteen 1988 hän oli johtajana Hizbollahin sotilaallisessa siivessä, jota kutsutaan myös nimellä Islamilainen Vastarintaliike.

Vuonna 1991 Hizbollah oli tullut uuteen aikakauteen kun Iranin–Irakin Sota ja Libanonin sisällissota olivat päättyneet. Johtajanvaihdoksen ajateltiin helpottavan länsimaalaisten panttivankien vapauttamista ja, mitä pidettiin vielä tärkeämpänä, Hizbollahin toiminnan painopisteen siirtämisessä vastarintatoimintaan Israelia vastaan.

Abbas al-Musawi myös lupasi "tehostaa Hizbollahin sotilaallista, poliittista ja populistista toimintaa, heikentääkseen rauhanneuvotteluja." Hän ei tukenut toimimista tavallisessa puoluepolitiikassa. Toisin kuin muut Hizbollahin johtohahmot, hän kannatti Taifin sopimuksen hyväksymistä, jossa sovittiin teokraattisen valtion hylkäämisestä Libanonissa.

Murha
-----

16. helmikuuta 1992 Israelin Apache-helikopterit ampuivat ohjuksia al-Musawin autosaattueeseen etelä-Libanonissa. Surmansa saivat Abbas al-Musawi itse, hänen vaimonsa, hänen viisivuotias poikansa ja neljä muuta. Israelin mukaan hyökkäys oli suunniteltu kostoksi Israelin sotilaiden kidnappauksesta ja kuolemasta vuonna 1986 ja Yhdysvaltojen merijalkaväkeen kuuluneen YK:n rauhanturva-upseeri William R. Higginsin sieppauksesta vuonna 1988.

Al-Musawin seuraajaksi Hizbollahin johtoon valittiin 32-vuotias Hassan Nasrallah.

Lähteet
-------

1. 1 2  Abbās al-Mūsawī Encyclopedia Britannica. Viitattu 15.11.2016.
2. ↑  *Hizb'allah in Lebanon : The Politics of the Western Hostage Crisis*. St. Martins Press. ISBN 0-312-16288-X. Teoksen verkkoversio.
3. ↑  *Foreign Report,* 30 July 1987
4. ↑  *Ha'aretz*, 2 October 1987
5. ↑  *al-Hayat,* 27 November 1989
6. ↑  *Independent,* 7 March 1990
7. ↑  Middle East International, 8 November 1991
8. ↑  Hezbollah: Terror in Context Olin College of Engineering.  Arkistoitu 4.1.2014. Viitattu 2.7. 2012.
9. ↑  Staten, Cliff (2008). "From Terrorism to Legitimacy: Political Opportunity Structures and the Case of Hezbollah". *OJPCR: The Online Journal of Peace and Conflict Resolution* **8** (1): 32–49. Viitattu 17.3. 2013.
10. ↑  ISRAELIS KILL CHIEF OF PRO-IRAN SHIITES IN SOUTH LEBANON *NY Times*.  1992. Viitattu 15.11.2016.
11. ↑  Ranstorp, Magnus (1997). *Hizb'allah in Lebanon: The Politics of the Western Hostage Crisis*. New York: St. Martins Press, 107. ISBN 0-312-16288-X.
12. ↑  Profile: Sheikh Hassan Nasrallah *BBC*.  2006. Viitattu 15.11.2016.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Abbas al-Musawi